CELEX: 62017TA0239
Language: da
Date: 2019-05-07 00:00:00
Title: Sag T-239/17: Rettens dom af 7. maj 2019 — Tyskland mod Kommissionen (EGFL og ELFUL — udgifter udelukket fra finansiering — udgifter afholdt af Tyskland — fast finansiel korrektion, der anvendes som følge af hovedkontroller, som ikke foretages tilstrækkeligt hyppigt — pligt til årligt at beregne og bogføre renter — artikel 31 og 32 i forordning (EF) nr. 1290/2005 — artikel 6, litra h), i forordning (EF) nr. 885/2006 — begrundelsespligt — proportionalitet)

24.6.2019   
            
            
               DA
            
            
               Den Europæiske Unions Tidende
            
            
               C 213/28
            
         
      Rettens dom af 7. maj 2019 — Tyskland mod Kommissionen
      (Sag T-239/17) (1)
      
      (EGFL og ELFUL - udgifter udelukket fra finansiering - udgifter afholdt af Tyskland - fast finansiel korrektion, der anvendes som følge af hovedkontroller, som ikke foretages tilstrækkeligt hyppigt - pligt til årligt at beregne og bogføre renter - artikel 31 og 32 i forordning (EF) nr. 1290/2005 - artikel 6, litra h), i forordning (EF) nr. 885/2006 - begrundelsespligt - proportionalitet)
      (2019/C 213/27)
      Processprog: tysk
      
         Parter
      
      
         Sagsøger: Forbundsrepublikken Tyskland (først ved D. Klebs og T. Henze, derefter ved D. Klebs, som befuldmægtiget)
      
         Sagsøgt: Europa-Kommissionen (ved D. Triantafyllou og M. Zalewski, som befuldmægtigede)
      
         Sagens genstand
      
      Søgsmål i henhold til artikel 263 TEUF med påstand om delvis annullation af Kommissionens gennemførelsesafgørelse (EU) af 14. februar 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2017, L 39, s. 12), for så vidt som den vedrører Forbundsrepublikken Tyskland.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  Forbundsrepublikken Tyskland bærer sine egne omkostninger og betaler de af Kommissionen afholdte omkostninger.
               
            
         (1)  EUT C 195 af 19.6.2017.